সাতসকালেই বিডন স্ট্রিটের হোসিয়ারি কারখানায় আগুন। বেআব্রু শহরের অগ্নিনির্বাপণ ব্যবস্থার কঙ্কালসার চেহারা। আগুন নেভানোর কোনও ব্যবস্থাই নেই কারখানায়। আইনকে বুড়ো আঙুল দেখিয়ে কীভাবে চলছে এইসব কারখানা? উঠছে প্রশ্ন।
 ওয়েব ডেস্ক: সাতসকালেই বিডন স্ট্রিটের হোসিয়ারি কারখানায় আগুন। বেআব্রু শহরের অগ্নিনির্বাপণ ব্যবস্থার কঙ্কালসার চেহারা। আগুন নেভানোর কোনও ব্যবস্থাই নেই কারখানায়। আইনকে বুড়ো আঙুল দেখিয়ে কীভাবে চলছে এইসব কারখানা? উঠছে প্রশ্ন। সকাল ছটা। উত্তর কলকাতার ঘিঞ্জি গলির ঘুম ভাঙল লেলিহান আগুনে। মুহূর্তেই ছড়িয়ে পড়ে আগুন। আগুন নেভাতে গিয়ে বেজায় সমস্যায় পড়েন দমকল কর্মীরা। জলের জোগান নেই। রাস্তা এত সরু, যে দমকলের গাড়ি ঢুকতেও সমস্যা। এই অবস্থায় পর পর পনেরটি হোস পাইপ জুড়ে, তবে আগুনের নাগাল পায় দমকল। এতটাই অভাব পরিকাঠামোর। কারখানার পাশেই, গা লাগোয়া একের পর এক বাড়ি। এই আগুনেই  মাত্র কয়েকঘণ্টাতেই পুড়ে ছাই হয়ে যেতে পারত গোটা এলাকা।এমন একটি ঘিঞ্জি, ঘনবসতি এলাকায় কীভাবে চলছিল এই কারখানাটি? বিডন স্ট্রিটের হোসিয়ারি কারখানার আগুন আরও একবার চোখে আগুন  দিয়ে দেখিয়ে দিল শহরের অগ্নি নির্বাপণ ব্যবস্থার কঙ্কালসার চেহারা।